|  |
| --- |
| **Budapest Főváros VII. kerület Erzsébetváros Önkormányzat Képviselő-testülete**  **Firnigel Loránd önkormányzati képviselő** |

**M Ó D O S Í T Ó I N D Í T V Á N Y**

**a Képviselő-testület 2025. január 22-én tartandó rendkívüli ülésének**

**3. napirendi pontjához**

**Tisztelt Képviselő-testület!**

A **„**Javaslat az erzsébetvárosi PhD-hallgatók támogatásáról szóló önkormányzati rendelet elfogadására” című, a napirendi javaslat 3. napirendi pontjaként szereplő előterjesztéshez az alábbi javaslatot terjesztem elő:

A benyújtás időpontjában legalább 1 éve erzsébetvárosi lakcímmel kell rendelkeznie a pályázónak.

Fentiek alapján javaslom a rendelet-tervezet 1.§-ának és 2.§-ának – a csatolt rendelet-tervezet szerinti – módosítását.

**Hatásvizsgálat**

Az erzsébetvárosi PhD-hallgatók támogatásáról szóló önkormányzati rendelet megalkotásának várható hatásai a jogalkotásról szóló 2010. évi CXXX. törvény 17. §-a szerint:

**1. A jogszabály társadalmi, gazdasági, költségvetési hatásai**

A rendelet megalkotásával az Önkormányzat támogatja a legalább 1 éve Erzsébetvárosban élő állami ösztöndíjas PhD-hallgatókat szociális rászorultságtól függetlenül. Az ösztöndíj elősegítené a leendő kutatók előmenetelét és a kutatási területükön való hatékonyabb koncentrációt. A támogatás az Önkormányzat számára legfeljebb évi 10.000.000 Ft kiadást jelent.

**2. A jogszabály környezeti és egészségi következményei**

A rendelet elfogadásának környezeti és egészségi következményei nincsenek.

**3. A jogszabály adminisztratív terheket befolyásoló hatásai**

A rendelet megalkotása minimális többlet feladatot eredményez, a szabályozás törekszik mind a kérelmező mind az önkormányzat számára csak a legszükségesebb adminisztratív terhet róni.

**4. A jogszabály megalkotásának szükségessége, a jogalkotás elmaradásának várható következményei**

A rendelet megalkotásának szükségességét az erzsébetvárosi jövőbeli kutatók támogatása indokolja. Elmaradásának nincsenek várható jogi következményei.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti és tárgyi feltétel biztosított. A rendelet megalkotása többlet pénzügyi forrást igényel, melyet a tárgyévi költségvetés tervezése során figyelembe kell venni.

Kérem, hogy az eredetileg kipostázott rendelet-tervezet helyett a jelen módosító indítványhoz csatolt rendelet-tervezetet szíveskedjenek elfogadni.

Budapest, 2025.01.20.

Tisztelettel:

*Firnigel Loránd*

önkormányzati képviselő

Melléklet: Rendelettervezet az erzsébetvárosi állami ösztöndíjas PhD-hallgatók támogatásáról