|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**Iktatószám:**

Napirendi pont: ….

**MÓDOSÍTÓ INDÍTVÁNY**

**A Képviselő-testület 2025. január 22 - ei rendkívüli ülésének**

**18. napirendi pontjához**

**Tisztelt Képviselő-testület!**

A Képviselő-testület 2025. január 22. napjára meghirdetett rendes ülésének napirendjén 18. napirendi pontként szerepel a *„Javaslat tulajdonosi döntés meghozatalára Budapest Főváros VII. kerület Erzsébetváros Önkormányzata tulajdonában álló* *nem lakás céljára szolgáló helyiségek bérbeadása tárgyában a Kultúrnegyed Koncepciót erősítő tevékenységi körökre, valamint a Piaci alapon bérbeadható helyiségek bérbeadása tárgyában kiírt versenyeztetési eljárás eredményéről”* vonatkozó előterjesztés.

Az előterjesztés I. részében, a Dob utca 24. szám alatti helyiségre vonatkozóan, a pályázati kiírásban megjelölt szempontokat figyelembe véve, a Bírálóbizottság a Lomográf Kft. pályázatát javasolja első helyen nyertesként kihirdetni.

A HPD Construction Kft. pályázatában közösségi funkciót, co-working iroda megvalósítását vállalta, jelentősen magasabb megajánlott bérleti díj mellett.

Fentiek alapján a HPD Construction Kft. által benyújtott pályázatot, valamint figyelembe véve a jelentősen magasabb bérleti díj összegét, javaslom a HPD Construction Kft. pályázatát nyertesnek kihirdetni.

Kérem a Tisztelt Képviselő-testületet, hogy az eredetileg kipostázott határozati javaslat I. pontja helyett jelen módosító indítvány határozati javaslatáról hozza meg döntését.

**Határozati javaslat**

**I.**

**Budapest Főváros VII. kerület Erzsébetváros Önkormányzata Képviselő-testületének …/2025. (I. 22.) határozata önkormányzat tulajdonában álló** **nem lakás céljára szolgáló helyiségek bérbeadása tárgyában a Kultúrnegyed Koncepciót erősítő tevékenységi körökre, bérbeadható helyiségek bérbeadása tárgyában kiírt versenyeztetési eljárás eredményéről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az önkormányzati tulajdonban lévő nem lakás céljára szolgáló helyiségek bérbeadására kiírt pályázati eljárás tárgyában az alábbi helyiségek vonatkozásában az alábbi **nyertes** pályázókat hirdeti ki, azzal, hogy a nyertes pályázó visszalépése, vagy kiesése esetén a sorrendben soron következő pályázó minősül nyertesnek.

|  |  |  |  |  |  |  |  |
| --- | --- | --- | --- | --- | --- | --- | --- |
| **Cím** | **Helyezés (legmagasabb bérleti díj alapján, teljeskörű pályázat esetén)** | | **Pályázat teljeskörű** | **Pályázó neve** | **A bérleményben folytatni kívánt tevékenység** | **Legalacsonyabb megajánlható nettó havi bérleti díj** *A feltüntetett árak az ÁFA-t nem tartalmazzák* | **Pályázó által megajánlott bérleti díj összege** |
|  | **I.** | **nyertes** | **igen** | **HPD Construction Kft.** | **Co-working** |  | **1 024 850 Ft** |
| **34172/0/A/5 +**  **34172/0/A/14**  **1072 Budapest, Dob utca 24.** | II. | második helyezett | igen | Lomográf Kft. | Kultúrális közösségi tér, galéria, fotólabor,  fényképezőgép üzlet, kávézó | 354 624 Ft | 402 000 Ft |
| III. | harmadik helyezett | igen | Égner Ékszer Kereskedelmi és Szolgáltató Kft. | Ipar Művészeti bemutató terem,  ékszergaléria, magyar multi-brand shop, workshop helyszín  és közösségi tér | 450 000 Ft |
| **34115/0/A/12 + 34113**  **1077 Budapest, Király utca 47 + Csányi utca 10.** | **I.** | **nyertes** | **igen** | **Mikla László e.v.** | **Design Store, Kerületi ajándéktárgyak boltja,**  **Művészeti Galéria, Közösségi tér, Alkotó Műhely** | 233 520 Ft | **260 000 Ft** |
| **34341/0/A/3 +**  **34341/0/A/6**  **1073 Budapest, Kertész utca 32.** | **I.** | **nyertes** | **igen** | **Sol-Light Kft.** | **Célunk a Solinfo Academy**  **tudásmegosztáson és közösségépítésen alapuló centrum**  **létrehozása: tréningek, design kiállítások, előadások,**  **kulturális események** | 473 936 Ft | **473 936 Ft** |

2.. felkéri az EVIN Nonprofit Zrt.-t, hogy a határozat meghozatalától számított 8 munkanapon belül minden pályázót értesítsen a pályázati eljárás eredményéről.

3. felkéri az EVIN Nonprofit Zrt.-t a nyertes pályázatok esetében a bérleti szerződés megkötéséhez szükséges intézkedések megtételére.

4. a bérleti szerződés megkötése nem mentesíti a bérlőt a tevékenységhez szükséges hatósági engedélyek beszerzése alól, valamint, ha az Önkormányzat, mint tulajdonos hozzájárulását, vagy a hatóság a szükséges engedélyeket nem adja meg, illetve a társasház jogszerűen megtiltja a helyiségben végezni kívánt tevékenységet, vagy nem járul hozzá a bérlő által kezdeményezett rendeltetésmód változáshoz, az Önkormányzattal szemben igény nem támasztható.

5.a bérlemény birtokbaadásának feltétele, hogy a bérlő - saját költségén kiállított - közjegyzői okiratban vállaljon kötelezettséget a bérleti szerződésben foglaltak teljesítéséért, valamint bérbeadói felmondás esetén a helyiség kiürítéséért.

6. ezzel egyidejűleg a Képviselő-testület kötelezi bérlőt a helyiség birtokbavételétől számított 60 napon belül hitelesített mellékvízmérő felszereltetésére a helyiségben, és ezt hitelt érdemlően igazolni bérbeadó felé; a mérő felszereléséig víz- csatornadíj átalányt köteles fizetni.

7. amennyiben a bérleti szerződést a bérlő a hozzájárulás kézhezvételétől számított **45. naptári napjáig** nem köti meg, a Képviselő-testületi határozat hatályát veszti.

**Felelős:** Niedermüller Péter polgármester

**Határidő:** 1. pont tekintetében: 2025. január 22.

2. pont tekintetében: 2024. január 31.

3. pont tekintetében: 2025. január 22  
4. pont tekintetében: 2025. január 22.

5. pont tekintetében: a bérleti szerződéskötést követően 15 nap

6. pont tekintetében: helyiség birtokbavételétől számított 60 napon belül

7. pont tekintetében: bérlő a hozzájárulás kézhezvételétől számított 45 naptári nap

Budapest, 2025. január 20.

Niedermüller Péter

polgármester