**Budapest Főváros VII. kerület Erzsébetváros Önkormányzata Képviselő-testületének …/2025. (...) önkormányzati rendelete**

**Budapest Főváros VII. kerület Erzsébetváros Önkormányzata Képviselő-testületének a parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelete módosításáról**

[1] Budapest Főváros VII. Kerület Erzsébetváros Önkormányzatának Képviselő-testülete 2024. november hónapban módosította a parkolóhelyek és rakodóhelyek megváltásról, közcélú parkolóhelyekről szóló önkormányzati rendeletét. A módosítással a parkolóhely megváltások elbírálásának hatáskörét a Képviselő-testület ideiglenesen az Önkormányzat hatáskörébe utalta. A Képviselő-testület Szervezeti és Működési Szabályzatáról szóló rendelet hatáskör tekintetében a Parkoló rendeletre hivatkozik vissza, így a Parkoló rendelet hatáskört tisztázó rendelkezései is felülvizsgálandók. Ezen túlmenően jogalkotói cél az Önkormányzat által végzett építési beruházások esetén a parkolómegváltás díjának elengedése, mellyel az adminisztratív terhek csökkentése érhető el.

[2] Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdésében foglalt jogköre alapján a Magyarország helyi önkormányzatairól szóló 2011. évi CLXXXIX. törvény 23.§ (3) bekezdésében, valamint 23.§ (5) bekezdés 5. pontjában meghatározott feladatkörében eljárva a parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelete módosításáról a következőket rendeli el:

1. **§**

A parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelet (a továbbiakban: PHR) 3.§ (1) bekezdése helyébe a következő rendelkezés lép:

*„(1) Amennyiben a rendeltetéshez tartozó parkoló-, illetve rakodóhely sem saját telken, sem a 2.§-ban részletezetten másik telken nem biztosított, akkor az Önkormányzat egyetértése esetén a helyi sajátosságok és településrendezési szempontok figyelembevételével megváltható amennyiben a megváltást egyéb jogszabályi rendelkezés nem zárja ki. Az Önkormányzati építési beruházás esetén nem kell parkolóhely-megváltást fizetni.”*

1. **§**

A PHR 5. § (3) bekezdése helyébe a következő rendelkezés lép:

*„(3) A parkolóhely megváltási szerződés megkötéséről a helyi sajátosságok és településrendezési szempontok figyelembevételével a Pénzügyi és Kerületfejlesztési Bizottság (továbbiakban: Bizottság) dönt.”*

1. **§**

A PHR 7. § (5) bekezdése helyébe a következő rendelkezés lép:

*„(5) A közcélú parkolóhely létesítéséről szóló szerződések megkötéséről a helyi sajátosságok és településrendezési szempontok figyelembevételével a Bizottság dönt.”*

1. **§**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

1. **§**

E rendelet rendelkezéseit a hatálybalépése napján folyamatban lévő eljárásokban is alkalmazni kell.

**Tóth János                                               Niedermüller Péter**

**jegyző polgármester**

Záradék

A rendelet kihirdetése ………-én a Szervezeti- és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu/) honlap szerkesztője részére.

**Tóth János**

**jegyző**

**Általános indokolás**

Budapest Főváros VII. Kerület Erzsébetváros Önkormányzatának Képviselő-testülete 2024. november hónapban módosította a parkolóhelyek és rakodóhelyek megváltásról, közcélú parkolóhelyekről szóló önkormányzati rendeletét. A módosítással a parkolóhely megváltások elbírálásának hatáskörét a Képviselő-testület ideiglenesen az Önkormányzat hatáskörébe utalta. A Képviselő-testület Szervezeti és Működési Szabályzatáról szóló rendelet hatáskör tekintetében a Parkoló rendeletre hivatkozik vissza, így a Parkoló rendelet hatáskört tisztázó rendelkezései is felülvizsgálandók.

Ezen túlmenően jogalkotói cél az Önkormányzat által végzett építési beruházások esetén a parkolómegváltás díjának elengedése, mellyel az adminisztratív terhek csökkentése érhető el

**Részletes indokolás**

1. **§**

A kiegészítés arra irányul, hogy az Önkormányzat általi építési beruházás esetén az Önkormányzat mentesüljön a parkolóhely-megváltás fizetése alól, illetve a szerződéskötés is szükségtelenné váljon csökkentve ezzel az adminisztratív terheket.

**2. §**

A parkolóhely megváltási szerződés megkötését a Pénzügyi és Kerületfejlesztési Bizottság hatáskörébe utalja a rendelet.

**3. §**

A közcélú parkolóhely létesítéséről szóló szerződések megkötéséről a Pénzügyi és Kerületfejlesztési Bizottság hatáskörébe utalja a rendelet.

**4. §**

A rendelet hatályba lépésének időpontjáról rendelkezik.

**5. §**

A rendelet hatályba lépésének módjáról rendelkezik.