|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**M Ó D O S Í T Ó I N D Í T V Á N Y**

**a Képviselő-testület 2025. január 22-én tartandó rendkívüli ülésének**

**1. napirendi pontjához**

**Tisztelt Képviselő-testület!**

A *„Javaslat Budapest Főváros VII. kerület Erzsébetváros Önkormányzata Képviselő-testületének parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendeletének módosítására – hatáskör pontosítása és az Önkormányzati beruházások esetén a parkolóhely-megváltás fizetésének elengedése tárgyában”* címen, 1. napirendi pontként benyújtott előterjesztéshez az alábbiak szerinti módosító indítványt teszem:

Az előterjesztéshez mellékletként csatolt a Budapest Főváros VII. kerület Erzsébetváros Önkormányzata Képviselő-testületének a parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelete (a továbbiakban: PHR) módosításáról szóló rendelettervezet 1. §-ában adminisztrációs hiba miatt a bekezdés száma tévesen szerepel mivel ténylegesen a PHR 3.§ (1) bekezdése változik.

A Rendelettervezet 1. §-a helyesen:

1. §

A parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelet (a továbbiakban: PHR) 3.§ (1) bekezdése helyébe a következő rendelkezés lép:

*„(1) Amennyiben a rendeltetéshez tartozó parkoló-, illetve rakodóhely sem saját telken, sem a 2.§-ban részletezetten másik telken nem biztosított, akkor az Önkormányzat egyetértése esetén a helyi sajátosságok és településrendezési szempontok figyelembevételével megváltható amennyiben a megváltást egyéb jogszabályi rendelkezés nem zárja ki. Az Önkormányzati építési beruházás esetén nem kell parkolóhely-megváltást fizetni.”*

Kérem a Tisztelt Képviselő-testületet, hogy a módosító indítványt megtárgyalni és a módosító indítványhoz csatolt javított rendelettervezetet elfogadni szíveskedjenek.

Budapest, 2025. január 17.

Niedermüller Péter

polgármester

**Módosító indítvány melléklete:**

Rendelettervezet a parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelet módosítására