|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

**M Ó D O S Í T Ó I N D Í T V Á N Y**

**a Képviselő-testület 2025. január 22-ei ülésének**

**10. napirendi pontjához**

**Tisztelt Képviselő-testület!**

A „Javaslat a civil szervezetek részére kiírt esélyegyenlőségi programok megvalósítását támogató pályázatok elbírálására – alapítványi pályázatok támogatására”, 10. napirendi pontként benyújtott előterjesztéshez az alábbi módosító indítványt teszem:

Az esélyegyenlőségi programok megvalósítását támogató pályázati felhívásra beérkezett pályázatokat a Művelődési, Kulturális és Szociális Bizottság 2025. január 20-ai ülésén elbírálta és 6/2025. (I.20.) határozata alapján a módosító indítvány határozati javaslataiban foglaltak szerint javasolja az alapítványok részéről beérkezett pályázatokat elbírálni.

Kérem a tisztelt Képviselő-testületet a módosító indítvány határozati javaslatainak elfogadására.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének …/2025. (I.22.) határozata az alapítványok részéről benyújtott esélyegyenlőségi program pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az **esélyegyenlőségi programok megvalósítására** kiírt pályázat keretében alapítványok részéről beérkezett érvényes pályázatokat **az alábbi támogatásban részesíti**:

|  |  |  |
| --- | --- | --- |
| **Sorszám** | **Pályázó neve** | **Javasolt támogatás összege** |
| 1. | Kisvilág Kulturális Alapítvány | 964 250 Ft |
| 2. | Szent Jozafát Alapítvány | 1 000 000 Ft |

1. a támogatás kizárólag a támogatási kérelemben és a mellékletét képező költségtervben meghatározott célok fedezésére használható fel.
2. felhatalmazza a polgármestert, hogy **a nyertes pályázókkal** a támogatási szerződést megkösse.

**Felelős:** Niedermüller Péter polgármester

**Határidő:** 1. és 2. pont tekintetében 2025. január 22.

3. pont tekintetében 2025. március 31.

**II.**

**Budapest Főváros VII. kerület Erzsébetváros Önkormányzata Képviselő-testületének …/2025. (I.22.) határozata az alapítványok részéről benyújtott esélyegyenlőségi program pályázatok elbírálásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az esélyegyenlőségi programok megvalósítására kiírt pályázat keretében a **Magyar Diszlexia Alapítvány pályázatát a szakmai bizottság javaslata alapján nem támogatja**.

**Felelős:** Niedermüller Péter polgármester

**Határidő:** 2025. január 22.

Budapest, 2025. január 20.

Niedermüller Péter

polgármester

Melléklet:

6/2025. (I.20.) sz. MKSZB határozat